पोखरों, तालाबों एवं नदी के किनारे बने छठ घाटों पर छठ मैया का विधि विधान से पूजन किया | Rubaru news
Home / उ.प्र के ज़िले / पोखरों, तालाबों एवं नदी के किनारे बने छठ घाटों पर छठ मैया का विधि विधान से पूजन किया
पोखरों, तालाबों एवं नदी के किनारे बने छठ घाटों पर छठ मैया का विधि विधान से पूजन किया
Rubaru News 17:38 उ.प्र के ज़िले Edit
गाजीपुर27/10/2017 (rubaruUPdesk) @www.rubarunews.com >> गाजीपुर जनपद के बाराचंवर,ताजपुर, गोसलपुर, दुबिंहा, उतरांव पतार, राजापुर, लट्ठूडीह, देवरिया, मसौनी, गोंडऊर, पातेपुर, पैकवली जोगा, कामेश्वर धाम कारो, करीमुद्दीनपुर समेत सभी गांवों में गुरूवार की शाम को विधिवत पोखरों, तालाबों एवं नदी के किनारे बने छठ घाटों पर छठ मैया का विधि विधान से पूजन किया गया.
सर पर दौरी एवं कंधे पर गन्ना लेकर छठ व्रती महिलाओं के साथ उनके घर के पुरूष एवं लडके छठ घाट पर पहूंचे. व्रती महिलाएं अपने हाथ में कलश लिए गीत गाती हुई घाट तक पहुंची. छठ घाट पर अस्ताचल गामी भाष्कर को अर्घ्य देने के बाद सूप में भरे भोग सामग्री को चढ़ा कर पुन: छठ मैया के गीत गाती हुई अपने हाथों में कलश एवं अखण्ड दीपक लेकर महिलाएं घर वापस आईं.
कुछ श्रद्धालु महिला व्रती कमर भर पानी में खडी होकर पूजन करती हैं. कुछ व्रती महिलायें सडक पर लेट कर अपने घर से छठ घाट पर पहूंची. छठ घाट पर रोशनी का जगह जगह इंतजाम किया गया था. यह अखण्ड दीपक पूरी रात जलाया गया। शुक्रवार को भोर में सभी व्रती महिलाएं पुन: छठ घाटों पर पहुंची। वहां पर उदयागामी सूर्य को अर्घ्य देने के बाद गीत गाते हुए अपने घरों को वापस लौटी।
करीमुद्दीन पुर की ग्राम प्रधान ममता राय एवम पूनम राय पत्नी विकास राय ने मिश्र बाबा के पोखरे पर युवा समाज सेवी श्याम बहादुर राय ने राजापुर में उदयागामी भाष्कर को अर्घ्य देकर पूजन सम्पन्न किया। करीमुद्दीन पुर स्थित मिश्र बाबा के पोखरे को विधिवत साफ सफाई करवा कर प्रधान प्रतिनिधि राजेश राय के द्वारा पोखरे के चारों तरफ प्रकाश की सुन्दर व्यवस्था करवाई गई थी। सुरक्षा के लिहाज से करीमुद्दीन पुर थानाध्यक्ष सम्पूर्णानन्द राय एसआई अशोक गुप्ता अपने साथ पुलिस कर्मियों को लेकर क्षेत्र में चक्रमण करते रहे।